ბილეფელდი
ბილეფელდი (გერმ. Bielefeld) — დამოუკიდებელი ქალაქი გერმანიაში, ჩრდილოეთ რაინ-ვესტფალიის მხარეში, აღმოსავლეთ ვესტფალია-ლიპეს რეგიონში. 2010 წლის მონაცემებით, მისი მოსახლეობა 323 270 ადამიანს შეადგენს. ქალაქის ისტორიული ცენტრი ტევტობურგის ტყის ჩრდილოეთით მდებარეობს, მაგრამ თანამედროვე ბილეფელდი ასევე აერთიანებს გორაკებს გადაღმა მდებარე პატარა ქალაქებს. ბილეფელდში განთავსებულია საერთაშორისო არენაზე მოთამაშე მნიშვნელოვანი რაოდენობის კომპანიები, რომელთა შორისაა Dr. Oetker, Gildemeister, Schüco. ასევე ფუნქციონირებს უნივერსიტეტი.